Krišs Kārkliņš

Krišs Kārkliņš (dzimis  Rīgā) ir Latvijas futbolists, labās malas aizsargs. Divkārtējs Latvijas čempions un Latvijas kausa ieguvējs. Kopš 2025. gada spēlē Latvijas Nākotnes līgas kluba Ogre United rindās.

No 2014. līdz 2017. gadam spēlēja FK Liepāja sastāvā. 2015. gada sezonā kļuva par Virslīgas čempionu un 2017. gadā uzvarēja Latvijas kausa izcīņā. 2018. gadā pārgāja uz Riga FC, vēlreiz kļūstot par Latvijas čempionu un tajā pašā gadā uzvarot arī Latvijas kausā. No 2019. līdz 2020. gadam pārstāvēja Valmiera FC. Pirms 2021. gada sezonas atgriezās sava pirmā Virslīgas kluba FK Liepāja rindās. 2022. gada septembrī pārrāva krusteniskās saites, tamdēļ izlaida nepilnu gadu. 2023. gada septembrī pievienojās FK Auda. Divās sezonās kluba sastāvā cīnījies ar savainojumiem, neļaujot iegūt stabilu vietu kluba pamatsastāvā, tāpēc 2024. gada 4. decembrī tika paziņots par saistību noslēgšanos ar klubu.

Pirms 2020. gada septembra spēlēm UEFA Nāciju līgā pirmoreiz tika izsaukts uz Latvijas izlasi. Pirmo spēli izlasē aizvadīja  pret Maltu, nākot uz maiņu spēles 86. minūtē. Kopumā aizvadījis 17 spēles Latvijas izlasē, pēdējo izsaukumu piedzīvodams 2023. gada novembrī.

 Sasniegumi 
 Latvijas čempions — 2 (2015, 2018)
 Latvijas kausa ieguvējs — 2 (2017, 2018)

 Atsauces 

 Ārējās saites 

 FK Liepāja profils

Kategorija:1996. gadā dzimušie
Kategorija:Latvijas futbolisti
Kategorija:Latvijas izlases futbolisti
Kategorija:FK Liepāja spēlētāji
Kategorija:Riga FC spēlētāji
Kategorija:Valmiera FC spēlētāji
Kategorija:FK Auda spēlētāji
Kategorija:Rīgā dzimušie